text: Politiet advarer bilisterne
  25 juli 2015 kl. 08.42
  Efter flere færdselsuheld advarer politiet nu bilisterne mod de våde veje.
  Der har i morges og i formiddag været en række færdselsuheld som følge af aquaplaning.
  Især motorvej E 45 har været ramt.
  Det får politiet til at advare bilisterne: Sæt farten ned, lyder rådet.
  Der har indtil nu kun været materiel skade ved uheldene.
  Den kraftige blæst har også fået flere træer til at vælte, siger politiet til TV SYD.
  